| Laurence Tureaud |
| --- |
|  |
|  |
|  |
| Tikras vardas | Laurence Tureaud |
|  |
| Gimė | 1952 m. gegužės 21 d. (69 metai) Čikaga, Ilinojus |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| James "Clubber" Lang (*Rocky III*) B. A. Baracus (*A-Komanda*) |
|  |
|  |

**Laurence Tureaud** (plačiai žinomas kaip **Mr. T** g. 1952 m. gegužės 21 d.) – amerikiečių aktorius, imtynininkas.

Yra suvaidinęs B. A. Baracus 1980-ųjų m. seriale *A-Komanda*, James "Clubber" Lang 1982 m. filme *Rocky III* ir dar daug mažiau žinomuose filmuose. Dar žinomas kaip imtynininkas iš WWE federacijos.

Biografija
----------

### Ankstyvas gyvenimas

Laurence Tureaud gimė Čikagoje, Ilinojaus valstijoje, didelėje šeimoje su jo keturiomis seserimis ir septyniais broliais, užaugo vieneriuose iš miesto namų socialiai remtiniems žmonėms. Mokykloje Laurence mokėsi vidutiniškai, laisvalaikiu žaidė futbolą, grūmėsi, ir studijavo karinius menus. Baigęs mokyklą ėmė dirbti policininku JAV kariuomenėje, buvo pakviestas žaisti futbolo klube *Green Bay Packers*. Po kariuomenės darbo, Tureaud pradėjo dirbti apsauginiu klube, o dar vėliau Michael Jackson, Bruce Lee, Diana Ross, Joe Frazier, Leon Spinks ir Muhammad Ali asmens sargybiniu.

### Darbo televizijoje laikotarpis

1980 m. Laurence Tureaud vaidinti *Rocky III* filme pakvietė Sylvester Stallone, po filmo atsiradimo Tureaud tapo garsus aktorius ir jis gavo dar pasiūlymų vaidinti filme *Penitentiary II* ir seriale *A-Komanda*.

Kompanija *Ruby-Spears* 1983 m. sukūrė multiplikacinį filmą *Mr. T*, kurį įgarsino Laurence Tureaud.

1984 m. sukurtas pamokantis filmas *Be Somebody… or Be Somebody's Fool!*, kuriame Tureaud vaikams aiškina apie kilmę, aprangą ir elgseną viešumoje.

1988 m. Laurence vaidino *T. and T.* seriale ir užsidirbo nemažai pinigų. Kilo gandai, kad jo uždarbis buvo apie 80,000 dolerių per savaitę.

Vėliau Laurence Tureaud pradėjo reklamuoti *World of Warcraft* žaidimą ir dalyvavo Oregono valstijos loterijos laidoje.

### Imtynininko darbo laikotarpis

1985 m. Laurence Tureaud pradėjo dirbti imtynininku *WWE* federacijoje, kartu su Hulk Hogan
jis grumėsi *WrestleMania* ir *WrestleMania 2* renginiuose.

1992 m. Tureaud tapo *WWE* imtynių komentatoriumi.

2001 m. Laurence grįžo į imtynes, dalyvauti *WWE Raw* renginiuose.

### Albumas

Laurence Tureaud 1984 m. sukūrė albumą *Mr. T's Commandments*, kuriame išliko aiškinimai vaikams iš *Be Somebody… or Be Somebody's Fool!* filmo.

Dar 2005 m. Tureaud dalyvavo dainininko Busta Rhymes muzikiniame klipe.

### Dabartinis gyvenimas

Dabar Laurence gyvena savo 20 akrų rančoje Sherman Oaks rajone, Los Andželo mieste, Kalifornijoje.

2005 m. Mr. T paaukojo nemažai pinigų nukentėjusiems nuo uragano *"Katrina"*.

Filmografija
------------

* *Penitentiary II* (1982) Vaidino pats save.
* *Rocky III* (1982) Vaidino James "Clubber" Lang.
* *Twilight Theatre* (1982) Vaidino pats save.
* *The A-Team* (1983–1987) Vaidino Sergeant Bosco "B.A." Baracus.
* *D.C. Cab* (1983) Vaidino Samson.
* *Mister T* (1983) Vaidino pats save.
* *Diff'rent Strokes* (1983) Vaidino pats save.
* *Alvin and the Chipmunks* (1983) Vaidino pats save
* *The Toughest Man in the World* (1984) Vaidino Bruise Brubaker.
* *Be Somebody… or Be Somebody's Fool!* (1984) Vaidino Mr. T.
* *WWF Superstars of Wrestling* (1984–1986, 1988) Vaidino pats save.
* *WrestleMania* (1985) Vaidino pats save.
* *WrestleMania 2* (1986) Vaidino pats save.
* *T. and T.* (1988) Vaidino T. S. Turner.
* *Freaked* (1993) Vaidino The Bearded Lady.
* *The Terrible Thunderlizards* (1993) Vaidino Mr. T-Rex.
* *Blossom* (1994) Vaidino pats save.
* *Magic of the Golden Bear: Goldy III* (1994)
* *Kids Against Crime* (1995) Vaidino pats save.
* *Spy Hard* (1996) Vaidino pilotą.
* *Saturday Night Live: The Best of Eddie Murphy* (1998) Vaidino Mister Robinson’s Neighbour.
* *Inspector Gadget* (1999) Vaidino pats save.
* *Judgment* (2001) Vaidino J. T. Quincy.
* *Not Another Teen Movie* (2001) Vaidino The Wise Janitor.
* *Johnny Bravo* (2004) Vaidino pats save.
* *The Simpsons* (2004) Vaidino pats save.
* *Return of the Lads* (2005) Vaidino Lad No 3.

Nuorodos
--------

* Oficiali Laurence Tureaud svetainė **(**angl.**)**
* http://www.imdb.com/ Kita Laurence Tureaud svetainė **(**angl.**)**


|  |  |
| --- | --- |
|  | **Vikiteka:**  – vaizdinė ir garsinė medžiaga  |